《阶州甘泉馆》
明代·刘侃

风敛长空宿霭消，千山极目思迢迢。
沧江雨色收枫叶，银汉秋迢入柳条。
古洞殷雷还吐雾，闲云拥日故回潮。
坐来一酌甘泉水，欲借山人五石瓢。

作者简介：湖广京山人，字正言，号乐闲公。嘉靖进士，官户部郎，出知成都府。嘉靖四十四年，平定龙州宣抚使薛兆乾之叛，擢洮岷道副使。历官福建左辖。能诗，有《新阳诗草》。